Авокалтә-естрадатә шәаҳәаҩцәа аеҳәшьцәа Берзениаԥҳацәа аҵара ахьырҵоз Санкт-Питербургынтәи Аԥсныҟа игьежьит. Ааигәа дара аусура иалагеит аҵара ахьырҵоз Аҟәатәи Аҳәынҭқарратә музыкатә ҵариурҭаҿы. Дара рнапы злаку дазааҭгылеит рпродиусер, раҳәшьа еиҳабы Мзиа Берзениаԥҳа.
"Аиҳәшьцәа Берзениаԥҳацәа қәҿиарала инарыгӡоит блиузгьы джазгьы. Дара ррепертуар есымша аҽаԥсахуеит, аха дара рзын зегь реиҳа ихадароу аԥсуа ашәақәа роуп", – лҳәеит апродиусер.
Берзениаԥҳа ишылҳәо ала дара аиаҳәшьцәа аԥсуа жәлар рашәақәа еснагь ррепертуар иалоуп, ихадырҭәаауеит. Насгьы еиуеиԥшым амузыкатә жанртә стильқәа рыла инарыгӡоит.